Source: https://www.riigiteataja.ee/akt/777681
Timestamp: 2019-11-20 18:24:50+00:00

Document:
Kohtute registriosakondade keskandmebaasi pidamine – Riigi Teataja
Kohtute registriosakondade keskandmebaasi pidamine
14.02.2002 nr 10 (RTL 2002, 31, 450) 03.03.2002
23.04.2002 nr 25 (RTL 2002, 55, 800) 12.05.2002
30.12.2002 nr 99 (RTL 2003, 6, 52) 17. 01. 2003
25.06.2004 nr 47 (RTL 2004, 89, 1404) 5.07.2004
Määrus kehtestatakse «Äriseadustiku» (RT I 1995, 26-28, 355 ; 1998, 91-93, 1500; 1999, 10, 155; 23, 355; 24, 360; 57, 596; 102, 907; 2000, 29, 172; 49, 303; 55, 365; 57, 373) § 67 lõigete 1 ja 4, § 69, § 70, § 541 lõike 2 ning «Mittetulundusühingute seaduse» (RT I 1996, 42, 811; 1998, 96, 1515; 1999, 10, 155; 23, 355; 67, 658; 2000, 55, 365; 88, 576) § 76 ja § 111 lõike 2 alusel, arvestades «Kommertspandiseaduse» (RT I 1996, 45, 848; 49, õiend; 1997, 48, 774) §-ga 15.
§1. Keskandmebaasi pidaja
Maa- ja linnakohtute registriosakondade (edaspidi registrikohtud ) keskandmebaasi (edaspidi keskandmebaas) peab Justiitsministeeriumi Registrikeskus (edaspidi Registrikeskus ).
§2. Keskandmebaasi sisu
1) äriregistri, mittetulundusühingute ja sihtasutuste registri ning kommertspandiregistri digitaalsetest andmetest, mis kopeeritakse püsiühenduse teel registrikohtute serveritelt keskandmebaasi põhiserverile;
2) Registrikeskuses põhiserverilt lisaserveritele kopeeritud ja seal töödeldud andmetest;
3) lisaserveril olevatest äriühingute ja sihtasutuste digitaalallkirjastatud majandusaasta aruannetest ning neist kopeeritud ja töödeldud andmetest.
§21. Isikukoodi avaldamine
Registrikeskus võib isikukoodi keskandmebaasi kasutajatele avalikustada:
1) „Äriseadustiku“ § 691 alusel kättesaadavaks tehtud ärikeelu andmetes;
2) oma koduleheküljel avaldatud registrikohtu lahendis ja hoiatuses, kui see puudutab registrikaardile kantud isikut;
[RTL 2004, 89, 1404 – jõust. 5.07.2004]
KESKANDMEBAASI PIDAMINE
§3. Põhi- ja lisaserverite andmed
§4. Registrikeskuse ülesanded
Registrikeskuse ülesanded keskandmebaasi pidamise alal on:
5) vajalike klassifikaatorite, koodide ja teatmike väljatöötamine ja rakendamine ning nende kooskõlla viimine muude riigi põhiregistrite kasutamist kindlustavate süsteemidega, sealhulgas «Eesti Majanduse Tegevusalade Klassifikaatori» haldamine;
7) keskandmebaasi ja registrikohtute digitaalandmete infotehnoloogilise andmeturbe ning samuti keskandmebaasi organisatsioonilise andmeturbe korraldamine;
9) digitaalallkirjastatult esitatud äriühingute ja sihtasutuste majandusaasta aruannete vastuvõtmine ning teabesüsteemi lülitamiseks vajalik andmetöötlus;
10) registrikohtute abistamine spetsiaaltarkvara hooldus- ja arendustööde ning väljaõppe alal;
11) registrikohtute teavitamine keskandmebaasi töötluse või registritevahelise ristkasutuse tulemusel väljaselgitatud asjaoludest registriandmete ebakorrektsuse kohta;
12) registrikohtutes sisestatud või skaneeritud ärikeelu-alaste kohtumääruste ning erakondade andmete (liikmete nimekirjad, laekunud vahendite aruanded jm) süstematiseerimine ja Internetis oma koduleheküljel üldkättesaadavaks tegemine.
[RTL 2003, 6, 52 – jõust. 17. 01. 2003]
§5. Justiitsministeeriumile esitatavad andmed
(1) Registrikeskus:
3) esitab Justiitsministeeriumile tema nõudmisel vajalikku statistikat registrikohtute töö kohta.
(2) Äriregistri, mittetulundusühingute ja sihtasutuste registri ning kommertspandiregistri spetsiaaltarkvaraprogrammi ja teabesüsteemi arendamisel ning teatmike ja klassifikaatorite väljatöötamisel ja muutmisel lähtub Registrikeskus Justiitsministeeriumi seisukohtadest, sealhulgas sisulisi muudatusi teostab Justiitsministeeriumi eelneval nõusolekul.
TEABE VÄLJASTAMINE
§6. Teabe väljastamise alused
(1) Registrikeskus väljastab keskandmebaasist teavet nii ühekordse teabenõude alusel kui ka Registrikeskuse ja teabekasutaja vahel sõlmitud abonendilepingu alusel.
(2) Ühekordse teabenõude võtab Registrikeskus vastu ja täidab «Avaliku teabe seaduses» (RT I 2000, 92, 597) sätestatud korras ja tähtaegadel.
(3) Registrikeskus teeb Interneti koduleheküljel teatavaks, milliste lähteandmete alusel on tehniliselt võimalik ühekordseid teabenõudeid täita.
§7. Teabe väljastamise tasu ja selle maksmisest vabastamine
(1) Teabe väljastamise tasu määrad kehtestab justiitsminister «Äriseadustiku» alusel.
(2) Ühekordse teabenõude korral tasutakse selle eest enne teabe väljastamist.
(3) Registrikeskus võib vabastada teabenõudja tasu maksmisest «Avaliku teabe seaduse» § 26 alusel.
(4) Ametiasutus, notar ja kohtutäitur on vabastatud tasu maksmisest, kui teabe väljastamine on vajalik seadusega pandud ülesande täitmiseks. Ametiasutuse juht, notar ja kohtutäitur peavad tasu maksmisest vabastamise taotlust Registrikeskuse nõudel kirjalikult põhjendama.
(5) Valla- ja linnavalitsus on vabastatud tasu maksmisest teabe osas, mis puudutab vastavat omavalitsusüksust ning on vajalik valla- või linnavalitsusele seadusega pandud ülesande täitmiseks. Vallavanem või linnapea peab tasu maksmisest vabastamise taotlust Registrikeskuse nõudel kirjalikult põhjendama.
(6) «Eesti väärtpaberite keskregistri seaduse» (RT I 2000, 57, 373 ) § 8 lõike 2 ning «Äriseadustiku» § 541 lõike 3 alusel toimuva registripidajate vastastikuse teabevahetuse eest Registrikeskus tasu ei võta.
(7) Justiitsministeeriumi loal võib Registrikeskus sõlmida välismaiste institutsioonidega tasuta või soodustingimustel teabevahetamise lepinguid.
§8. Tasu kasutamine
Registrikeskus võib teabe väljastamise eest laekunud tasu kasutada Justiitsministeeriumi loal keskandmebaasi ja registrikohtute infotehnoloogia ning teabeteeninduse kulude katmiseks.
NIMEPÄRINGUD
§9. Nimepäringu kohustus ja sisu
(1) Uue ärinime või mittetulundusühingu või sihtasutuse nime (edaspidi nimi) registrisse kandmise korral esitab registrikohus ning õigusaktis ettenähtud juhtudel notar või notari õigustes konsulaarametnik nimepäringu Registrikeskusele.
(2) Nimepäringust peab lisaks järelepäritavale nimele ilmnema:
1) nimepäringu teinud registrikohus ja teenistuja;
[RTL 2002, 55, 800 - jõust. 12.05.2002]
§10. Nimepäringule vastamine
(1) Registrikeskus teatab nimepäringule vastamiseks, millised samasugused või sarnased nimed on kantud registrisse või seal viimase 3 aasta jooksul kustutatud, näidates ära vastavate objektide registrikoodid ja esmakande kuupäevad, kustutatud nime korral registrikoodi ja kustutamise kuupäeva.
(2) Kui nimepäring esitati füüsilisest isikust ettevõtja kohta, kontrollib Registrikeskus vaid selle registrikohtu tööpiirkonnas registrisse kantud ja viimase 3 aasta jooksul kustutatud ärinimesid.
(3) Kui nimepäring esitati äriühingu või filiaali kohta, kontrollib Registrikeskus kõiki äriregistrisse kantud või sealt viimase 3 aasta jooksul kustutatud ärinimesid.
(4) Kui nimepäring esitati mittetulundusühingu või sihtasutuse kohta, kontrollib Registrikeskus kõiki mittetulundusühingute ja sihtasutuste registrisse kantud või sealt viimase 3 aasta jooksul kustutatud nimesid.
(5) Nime kontrollimisel ei arvestata nimele lisatud täiendi või lühendiga, mille kohustuslikkus tuleneb seadusest.
(6) Paragrahvi 9 lõikes 1 nimetatud isikute poolt esitatud nimepäringule vastatakse viivitamatult.
§11. Kaubamärkide andmed
Lisaks §-s 10 ettenähtule teatab Registrikeskus nimepäringule vastamiseks Patendiameti antud kauba- ja teenindusmärkide elektroonilise andmebaasi põhjal, millised kaubamärgid sisalduvad järelepäritavas nimes, näidates ära kaubamärgi omaniku nime (selle puudumisel patendivoliniku nime) ning kaitstava kauba- või teenuseklassi numbri. Sealjuures ei kontrolli Registrikeskus seda, kas kaitstav kauba- või teenusklass kattub nimepäringu objekti tegevusaladega.
§12. Menetluses olevad nimed
(1) Nimepäringule vastamiseks teatab Registrikeskus lisaks paragrahvis 10 ettenähtule, millal ja milliste nimepäringu objektiga samasuguste või sarnaste nimede kohta on esitanud nimepäringuid teised registrikohtute teenistujad.
(2) Uue nimepäringu varasemate nimepäringutega võrdlemisel lähtub Registrikeskus § 10 lõigetest 2-5.
(3) Andmeid esitatud nimepäringute kohta säilitatakse kuuskümmend päeva.
(4) Kohtunikuabi või registrisekretäri taotlusel säilitatakse nimepäringuid kauem, kui vastavas registriasjas on antud kohtumäärusega tähtaeg kande tegemist takistavate puuduste kõrvaldamise kohta või on kohtu esimees avalduse läbivaatamise aega pikendanud või on menetlus «Äriseadustiku» § 54 1 alusel peatatud.
§13. Huvitatud isiku nimepäring
(1) Paragrahvis 9 sätestatud nimepäringu võib esitada registrikohtute kõrval ka iga huvitatud isik.
(2) Huvitatud isiku nimepäring täidetakse mitte hiljem kui ühe kuu jooksul alates selle saamisest.
(3) Huvitatud isiku nimepäringule vastamisel tuleb kontrollida ka kaubamärkide andmeid (§ 11).
(4) Huvitatud isiku nimepäringu eest tasu ei võeta.
(5) Vastus huvitatud isiku nimepäringule ei tohi tekitada muljet, nagu otsustaks Registrikeskus selle üle, kas uus nimi on või ei ole varem registrisse kantud nimedest piisavalt eristatav.
§14. Andmed teiste huvitatud isikute nimepäringute kohta
(1) Huvitatud isiku nimepäringule vastates teatab Registrikeskus ühtlasi, milliste nimepäringu objektiga samasuguste või sarnaste nimede kohta on esitanud nimepäringuid teised huvitatud isikud.
(2) Andmeid huvitatud isikute esitatud nimepäringute kohta säilitatakse kolmkümmend päeva.

References: § 67
 § 69
 § 70
 § 541
 § 76
 § 111

§1

§2

§21
 § 691

§3

§4

§5

§6

§7
 § 26
 § 8
 § 541

§8

§9

§10

§11

§12
 § 10
 § 54

§13

§14